Muotoile otsikko tilanteeseesi sopivaksi.

Huom! Mikäli muutat Sopimuksen rakennetta, muistathan tarkistaa, että viittaukset eri Sopimuksen kohtiin menevät oikein.

Muuta keltaisella olevat kohdat omaan tilanteeseesi sopiviksi.

1. Osapuolet
   1. NIMI **(**jäljempänä **"**Tilaaja") y-tunnus  
      osoite
   2. NIMI (jäljempänä ”Tekijä”) y-tunnus  
      osoite
2. Määritelmät
   1. ”Osapuolet” tarkoittaa Tilaajaa ja Tekijää.
   2. ”Musiikki” tarkoittaa Tilaajan tilaamaa yksittäistä teosta tai teoskokonaisuutta (”Score”), jota käytetään Sopimuksessa määriteltyyn Elokuvaan/AV-tuotantoon.

Valitse tähän jompikumpi (”Elokuvaan/AV-tuotantoon”) tai määrittele itse mihin tarkoitukseen Musiikkia tilataan.

* 1. ”Soiva masteri” tarkoittaa Musiikista tehtyä äänitettä, jonka Tekijä luovuttaa Tilaajalle.
  2. ”Tilaus” tarkoittaa Musiikkia sekä Soivaa masteria, jonka Tilaaja tällä Sopimuksella tilaa Tekijältä.
  3. ”Elokuva” tai ”AV-tuotanto” tarkoittaa kohdassa 3.2 määriteltyä kohdetta, johon Musiikki tilataan.

Valitse näistä jompikumpi tai määrittele itse mihin tarkoitukseen Musiikkia tilataan. Käytä tätä määritelmää koko Sopimuksen läpi. Huom! Tilaussopimuspohjassa on käytetty termiä ”Elokuva”. Muutathan kaikki ”Elokuva” termit siksi, minkä valitset tässä kohdassa 2.5.

* 1. ”Esittäjä” tarkoittaa sitä tahoa, joka saattaa Elokuvan yleisön saataville.

1. Sopimuksen kohde
   1. Tällä Sopimuksella Osapuolet sopivat niistä ehdoista, joita sovelletaan Tilaajan ja Tekijän väliseen Tilaukseen.
   2. Tilaaja tilaa Tekijältä Musiikin Elokuvaan \_\_\_\_\_\_\_\_\_\_\_\_\_\_\_\_\_\_\_\_\_\_.

Huom! Mikäli Musiikki tilataan tv-sarjaan, muistathan mainita tässä sarjan kausi. Muutoin luovutat oikeudet myös sarjan tulevia kausia varten.

* 1. Soivan masterin kesto on maksimissaan X minuuttia.
  2. Kohdassa 7. määriteltyä palkkiota vastaan Tekijä luovuttaa Tilaajalle oikeudet, jotka määritellään kohdassa 6.

1. Yhteyshenkilöt
   1. Osapuolten yhteyshenkilöinä toimivat tässä kohdassa määritellyt henkilöt. Kaikki tätä Sopimusta koskevat ilmoitukset tulee toimittaa kyseisille yhteyshenkilöille kirjallisesti. Yhteyshenkilöön liittyvistä muutoksista tulee ilmoittaa toiselle Osapuolelle kirjallisesti.
   2. Tilaajan yhteyshenkilönä toimii NIMI.   
      Puhelin: \_\_\_\_\_\_\_\_\_\_\_\_\_\_

Sähköposti: \_\_\_\_\_\_\_\_\_\_\_\_\_\_

* 1. Tekijän yhteystiedot  
     Puhelin: \_\_\_\_\_\_\_\_\_\_\_\_\_\_  
     Sähköposti: \_\_\_\_\_\_\_\_\_\_\_\_\_\_

1. Toimitusaika
   1. Tekijä toimittaa Tilauksen Tilaajalle viimeistään AJANKOHTA.
   2. Liitteessä 1 on määritelty Elokuvan jälkituotantoaikataulu, jonka perusteella Tekijä määrittelee oman työaikataulutuksensa. Mikäli jälkituotantoaikataulu muuttuu, kohdassa 5.1 mainittu ajankohta ei enää sido Tekijää ja Osapuolet sopivat yhdessä uudesta ajankohdasta.

Lisää Sopimuksen Liitteeseen 1 jälkituotantoaikataulu, jonka sinun tulisi saada Tilaajalta. Siinä määritellään Tilaajan vastuut, kuten leikkaajalta tulevan materiaalinen toimittaminen jne. Tämä on tärkeää siksi, että Tekijää sitova toimitusaika on riippuvainen jälkituotantoaikataulusta.

* 1. Liitteessä 2 määritellään Tilauksen taiteellisen toteutuksen suuntaviivat. Mikäli Tilaaja kuitenkin vaatii Tilauksesta laajempaa taiteellista toteutusta, tulee sen vaikutuksesta kohdassa 5.1 määriteltyyn ajankohtaan ja kohdassa 7 määriteltyyn palkkioon sopia erikseen.

Liitteessä 2 määritellään Tilauksen tekninen ja taiteellinen taso. Liitteessä on hyvä mainita esimerkiksi se, missä formaatissa Tilaus toimitetaan. Kohdassa 5.3. todetaan, että mikäli liitteessä 2 määritellystä tasosta halutaan poiketa, tulee toimitusaikataulusta sekä palkkiosta sopia uudelleen. Tällöin alkuperäinen toimitusaikataulu ja palkkio eivät enää päde.

1. Oikeudet ja velvollisuudet
   1. Tekijä luovuttaa Musiikkiin NCB:n sopimaa ja laskuttamaa korvausta vastaan Tilaajalle rajoittamattomaksi ajaksi kaikki ne maailmanlaajuiset synkronointioikeudet, jotka Tilaaja tarvitsee Musiikin synkronoimiseksi Elokuvaan.
   2. Tilaaja saa Teostolta tai NCB:ltä oikeuden tallentaa Musiikki Elokuvaan sekä valmistaa siitä esityskopioita niillä olevien hinnastojen mukaisesti.

Ks. hinnasto synkronointikorvauksista: [http://www.ncb.dk/pdf/av-pricelist-gentv-fi.pdf](https://eur04.safelinks.protection.outlook.com/?url=http%3A%2F%2Fwww.ncb.dk%2Fpdf%2Fav-pricelist-gentv-fi.pdf&data=04%7C01%7C%7C0c09225a28b943413b5908da0be8cfaf%7C1523b8101ba242cd89bff71ccf42d105%7C0%7C0%7C637835391788497114%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=q%2FeIQCGETAjN2HMyVETLUILcLIBjxZgBt0ngBE2xkTw%3D&reserved=0)  
Ks. hinnasto tallennusoikeuksista: <https://www.teosto.fi/musiikin-kayttoluvat/hanki-lupa/elokuvien-kopiokorvaus/#luvan-hinnasto>

* 1. Tässä sovittu oikeuksien luovutus ei kuitenkaan sisällä Musiikin synkronointia tai tallentamista äänitallenteelle (esim. soundtrack-julkaisun tekemistä varten). Musiikin master-oikeudet tätä tarkoitusta varten jäävät Tekijälle.

Tämä kohta 6.3. on tärkeä, mikäli **et** halua luovuttaa Tilaajalle oikeutta julkaista musiikkia soundtrackinä. Jos jätät lauseen pois, Tilaajalle siirtyy oikeus myös musiikin julkaisemiseen soundtrackinä.

* 1. Tilaajalla on yksinoikeus luovutettuihin oikeuksiin. Yksinoikeus on voimassa X vuotta, jonka jälkeen kyseiset oikeudet jatkuvat ilman yksinoikeutta.

Huomioi yksinoikeus palkkiossasi. Mikäli Tilaaja haluaa yksinoikeuden erittäin pitkäksi ajaksi tai ikuisesti, suhteuta se palkkioon.

* 1. Tilaaja antaa oikeudet Elokuvan nimen ja graafisen ilmeen käyttöön mahdollisella Elokuvan soundtrack-julkaisulla. Tekijällä on oikeus luovuttaa tässä kohdassa mainitut oikeudet Elokuvan soundtrack-julkaisun toteuttajalle.
  2. Musiikin yleisön saataville saattaminen osana Elokuvaa edellyttää sitä, että Elokuvan Esittäjä maksaa esityskorvaukset toimivaltaiselle tekijänoikeusjärjestölle. Kaikki Teoston ja muiden tekijänoikeusjärjestöjen maksamat Musiikin esityskorvaukset kuuluvat yksinoikeudella Tekijälle.
  3. Tilaajalla on oikeus Elokuvan hyödyntämiseen myös tallentamalla tekniikasta riippumatta sekä oikeus rajoituksetta luovuttaa Elokuva ja kaikki siihen liittyvät tämän Sopimuksen mukaiset oikeudet edelleen.
  4. Tilaaja on oikeutettu ilman Tekijän erillistä suostumusta muokkaamaan Elokuvaa ja siihen liittyviä materiaaleja kokonaisuudessaan tai osin ja tekemään Elokuvasta eri kieliversioita, mutta tämä ei saa kuitenkaan tapahtua Tekijän moraalisia oikeuksia loukkaavalla tavalla.
  5. Tilaajalla on oikeus käyttää Musiikkia myös Elokuvan markkinoinnissa kuten trailerissa, internetsivuilla, soittoääninä, TV- ja radiomainoksissa, markkinointikumppanin mainonnassa jne., kuitenkin niin, että markkinointikumppanien mainonta ynnä muu Elokuvan ääniraidan ulkopuolinen käyttö tulee olla yhteydessä Elokuvaan. Mikäli Musiikin käyttö edellä mainituissa kohteissa vaatii lisätyötä Tekijältä, siitä maksettavasta palkkiosta sovitaan erikseen.
  6. Sopimus ei siirrä Musiikin graafisia oikeuksia Tilaajalle. Tilaajalle ei näin ollen siirry oikeutta Musiikin nuottien ja/tai sanoitusten painattamiseen tai muuhun visuaaliseen esittämiseen.
  7. Tekijätiedot tulee aina ilmoittaa tekijänoikeuslain mukaisesti sillä tavoin kuin hyvä tapa vaatii. Elokuvan alku- ja lopputeksteissä, sikäli kun sellaiset ovat, ilmoitetaan ”Musiikki: Tekijän nimi” taiteellisten päävastuualueiden, kuten äänisuunnittelun yhteydessä.

Mitä tarkemmin Tekijän nimen ilmoittamisesta sovitaan, sitä parempi.

* 1. Tilaajalla on oikeus Tekijän kuvan ja nimen käyttöön alalla tavanomaiseen tapaan.
  2. Soivan masterin lisäksi syntyvien mastereiden omistusoikeus on Tekijällä.
  3. Tilaaja toimittaa Tekijälle Elokuvassa käytetyn lopullisen musiikkiraidan musiikkilistauksen tekemistä varten. Tekijä toimittaa Tilaajalle musiikkilistauksen (cue sheet) Elokuvassa käytetystä Tekijän tekemästä Musiikista. Tilaaja toimittaa täsmällisen Elokuvamusiikkiraportin asianmukaisesti tekijänoikeusjärjestölle, Elokuvaa esittäville lähetyskanaville ja -palveluille sekä Tekijälle.

Poista kohdasta 6 kaikki ne kohdat mitkä eivät sovi sinun sopimukseesi tai muokkaa tarvittaessa.

1. Palkkio ja sen maksaminen
   1. Tilaaja maksaa Tilauksesta ja kohdassa 6. määritellyistä oikeuksien luovutuksesta Tekijälle X euroa laskulla. Summa ei sisällä arvonlisäveroa, vaan se lisätään Tilaajalle lähettäviin laskuihin.
   2. Kohdan 7.1. palkkion erittely on seuraava:

Sävellyspalkkio: X euroa

Tuotantokulut: X euroa

Synkronointioikeudet: NCB/Teosto laskuttaa Tilaajaa

Tallennusoikeudet: NCB/Teosto laskuttaa Tilaajaa

Kopiointilupa: NCB/Teosto laskuttaa Tilaajaa

Palkkion erittelyn hyöty on se, että osaat näin ottaa kaikki tilaukseen liittyvät kulut huomioon. Erittelystä on lisäksi hyötyä siksi, että sinun on helpompi hinnoitella oikeuksien mahdollinen jatkumo tulevaisuudessa uudelleen ja Tilaajan on myös helpompi ymmärtää, paljon mahdollinen jatkumo tulisi maksamaan. Huom! Erittely ei kuitenkaan sido sinua tulevaisuuden neuvotteluita varten.

Lue lisää

Synkronointioikeuksien hinnasto: [http://www.ncb.dk/pdf/av-pricelist-gentv-fi.pdf](https://eur04.safelinks.protection.outlook.com/?url=http%3A%2F%2Fwww.ncb.dk%2Fpdf%2Fav-pricelist-gentv-fi.pdf&data=04%7C01%7C%7C0c09225a28b943413b5908da0be8cfaf%7C1523b8101ba242cd89bff71ccf42d105%7C0%7C0%7C637835391788497114%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=q%2FeIQCGETAjN2HMyVETLUILcLIBjxZgBt0ngBE2xkTw%3D&reserved=0)

Tallennusoikeudet ja kopiokorvaus: <https://www.teosto.fi/musiikin-kayttoluvat/hanki-lupa/elokuvien-kopiokorvaus/#luvan-hinnasto>

Kopiontilupa: [https://www.teosto.fi/musiikin-kayttoluvat/hanki-lupa/elokuvien-kopiokorvaus/#luvan-hinnasto](https://eur04.safelinks.protection.outlook.com/?url=https%3A%2F%2Fwww.teosto.fi%2Fmusiikin-kayttoluvat%2Fhanki-lupa%2Felokuvien-kopiokorvaus%2F%23luvan-hinnasto&data=04%7C01%7C%7Ceb9aa28020924671202f08da0bec7e73%7C1523b8101ba242cd89bff71ccf42d105%7C0%7C0%7C637835407605112875%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=%2FBxVPLbzSMWWCNqrNVit3Qik7sXu3N7jm8ESPmZVo5I%3D&reserved=0)

* 1. Tilaaja maksaa yllä määritellyn palkkion MAKSUAIKATAULU.

Maksuaikatauluun on tärkeää määritellä ensimmäisen erän sekä muiden erien maksuaikatauluista. Mieti, ovatko ne parempi sitoa tiettyihin päivämääriin vai esimerkiksi sopimuksen voimassaoloon (ensimmäinen erä esimerkiksi Sopimuksen päivämääränä kohdassa 10) tai toimitusaikatauluun.

* 1. Palkkion maksun viivästyessä Tilaaja maksaa Tekijälle viivästyskorkoa voimassa olevan korkolain mukaisesti.

Tarkista voimassa olevan korkolain mukainen viivästyskorkoprosentti ja lisää sen mukainen korko muistutuslaskuun.

1. Sopimuksen purkaminen

Mikäli jompikumpi Osapuolista rikkoo tätä Sopimusta olennaisella tavalla, eikä korjaa rikkomustaan 30 vuorokauden kuluessa kirjallisesta huomautuksesta, on toisella osapuolella oikeus purkaa Sopimus.

Mikäli Sopimus puretaan, siinä määritellyt velvollisuudet ja oikeudet lakkaavat. Mikäli osapuolet ovat jo ehtineet tehdä Sopimuksen perusteella suorituksia, tulee suoritukset pääsääntöisesti palauttaa. Jos Tilaaja ei esimerkiksi suorita palkkion maksua, ei hänellä myöskään ole Sopimuksessa määriteltyjä oikeuksia eikä tämä voi näin ollen käyttää Musiikkia, vaikka Tekijä olisikin jo ehtinyt toimittaa sen hänelle. Mikäli Tilaaja on kuitenkin ehtinyt jo suorittaa ensimmäisen erän maksua, Sopimukseen on mahdollista kirjata, että Tekijä saa pitää maksun. Ensimmäisen maksun suuruus on hyvä miettiä tätä tilannetta ajatellen. Jos taas Tekijä ei toimita Tilausta Tilaajalle Sopimuksen mukaisesti, ei Tilaaja ole velvoitettu suorittamaan tälle maksua. Koska sopimuksen purkaminen on vaikutuksiltaan merkittävä, kannattaa ensin yrittää neuvotella osapuolen kanssa ja päästä yhteisymmärrykseen muita reittejä, kuten solmimalla uuden sopimuksen tai tekemällä olemassa olevaan sopimukseen muutoksia. Mikäli tämä ei kuitenkaan ole mahdollista tai muutoin hankalaa, voi purku tulla kyseeseen.

1. Erimielisyydet
   1. Tähän Sopimukseen sovelletaan Suomen lakia.
   2. Tämän Sopimuksen tulkintaa ja rikkomista koskevista erimielisyyksistä on ensin neuvoteltava Tekijän ja Tilaajan yhteyshenkilöiden kesken. Mikäli yksimielisyyteen ei päästä, voi kumpikin Osapuoli saattaa asian Helsingin käräjäoikeuden ratkaistavaksi.

Mikäli solmit sopimuksen ulkomaalaisen tilaajan kanssa, suosittelemme, että sopimukseen sovelletaan Suomen lakia. Ongelmatilanteen sattuessa, mikäli sopimus noudattaa jonkun muun valtion lakia, sinun on vaikeampi saada siihen Suomessa apua.

Huomioithan, että välimiesmenettely on kallis vaihtoehto oikeudenkäynnille. Suosittelemme oikeudenkäyntiä välimiesmenettelyn sijaan.

1. Voimassaolo

Tämä Sopimus astuu voimaan xx.xx.xxxx.

Allekirjoita Sopimus ennen kuin ryhdyt töihin. Asioista on vaikeampi neuvotella ja sopia siinä vaiheessa, kun työ on jo tehty ja pahimmassa tapauksessa toimitettu Tilaajalle. Työ pitäisi aloittaa vasta sitten, kun Sopimus on kummankin osapuolen hyväksymä ja allekirjoittama. Sopimuksen tulisi astua voimaan ennen työn aloittamista eikä esimerkiksi takautuvasti.

1. Allekirjoitukset

Tämä Sopimus on allekirjoitettu kahtena (2) kappaleena, yksi (1) kummallekin Osapuolelle.

Kummankin osapuolen allekirjoitukset todistavat sen, että sopimus on solmittu ja osapuolet ovat hyväksyneet sen ehdot.

Mikäli hoidat sopimusneuvottelut sekä itse sopimuksen teon kokonaan sähköpostitse, myös vastapuolen sähköpostikuittaus sopimuksen hyväksymisestä riittää. Muista varmistaa, että allekirjoittavalla/sähköpostitse kuittaavalla henkilöllä on kelpoisuus solmia sopimuksia yhtiön puolesta eli tällä on ns. nimenkirjoitusoikeus. Muutoin sopimus voi olla pätemätön.

Liite 1 OTSIKKO

Esimerkiksi Jälkituotantoaikataulu.

Liite 2 OTSIKKO

Esimerkiksi Tilauksen tekninen ja taiteellinen taso.

Huom! Tarkista, että lisäämäsi Liitteet sopivat tähän Sopimukseen, etenkin kohtiin 5.2. ja 5.3. Tee tarvittaessa muutoksia Sopimuksen tekstiin ja rakenteeseen.

----------------------------------------------- -----------------------------------------------

Tilaaja Tekijä